Vilhelm 1. af Nederlandene  Kong Vilhelm 1. af Nederlandene (født som Willem Frederik 24. august 1772 i Haag – 12. december 1843 i Berlin) var søn af Vilhelm 5., arvestatholder i Nederlandene. I forbindelse med Wienerkongressen 1814 – 1815 blev Vilhelm i 1815 konge over et nydannet rige, Kongeriget De forenede Nederlande, som også omfattede Belgien og Luxemburg. Belgierne var imidlertid utilfredse med Vilhelms styre. De gjorde oprør i 1830. I 1839 godkendte de europæiske stormagter Belgien som en ny stat. Vilhelm abdicerede i 1840 til fordel for sin søn, Vilhelm 2. af Nederlandene.  I 1791 giftede han sig med Vilhelmine af Preussen (1774 – 1837). De fik sønnerne  Vilhelm 2. af Nederlandene (1782 – 1849) og Frederik (1797 – 1881). Han giftede sig for anden gang i 1841 med Henriette d'Oultrement (1792 – 1864), der havde været hofdame hos hans første hustru.